If You Want to Sing Out, Sing Out
If You Want to Sing Out, Sing Out (Mar fell dit kanañ kreñv, kan kreñv) a zo ur ganaouenn saoznek savet, ton ha son, gant ar c'haner-sonaozer breizhveuriat Cat Stevens.

Lod eo eus ar c'hanaouennoù a glever a-hed Harold and Maude, ar film sevenet e 1971 gant Hal Ashby (1929-1988). Dibabet e voe gantañ da bennsonenn ar film brudet-se, kanet meur a wech gant C. Stevens koulz ha gant an tudennoù pennañ anezhañ : Marjorie "Maude" Chardin (Ruth Gordon) ha Harold Parker Chasen (Bud Cort)An holl anezhe — Don't Be Shy, On the Road to Find Out, I Wish, I Wish, Miles from Nowhere, Tea for the Tillerman, I Think I See the Light, Where Do the Children Play?, If You Want to Sing Out, Sing Out ha Trouble — a oa bet krouet d'ar c'houlz ma veze Stevens oc'h ober war-dro Tea for the Tillerman, e bevarvet albom studio.

Ne voe ket embannet ar ganaouenn a-raok 1984 pa zeuas e-maez an albom Footsteps In The Dark - Greatest Hits Volume Two. E 2007 an hini eo e voe embannet ar bladenn o telc'her sonerezh orin Harold and Maude.

Selaou If You Want to Sing Out, Sing Out ha lenn ar gerioù
  Tennet eus an albom Footsteps In The Dark - Greatest Hits Volume Two.
  If You Want to Sing Out, Sing Out, kanet gant Ruth Gordon ha Bud Cort er film Harold and Maude.
  Gerioù If You Want to Sing Out, Sing Out el lec'hienn A-Z Lyrics.

Notennoù ha daveennoù

Kanaouennoù 1971
Kanaouennoù Cat Stevens
Kanaouennoù orin evit ar sinema
Kanaouennoù saoznek